**Upovedomenie o začatí správneho konania na vydanie súhlasu na výrub drevín**

V zmysle ustanovenia § 82 ods. 7 zákona NR SR č. 543/2002 Z. z. o ochrane prírody a krajiny v platnom znení (ďalej len „zákona“) týmto obec Dolná Streda oznamuje, že dňa 29.10.2021 začala správne konanie vo veci vydania súhlasu na výrub 8 ks stromov a krovitých porastov o výmere 3838 m2 podľa§ 47 ods. 3 cit. Zákona.

Lokalita výrubu: Stromy a krovité porasty rastú na pozemku v k. ú. Dolná Streda, parc. reg. „C“ č. 2149/38 vo vlastníctve právnickej osoby.

Žiadateľ: MACH TRADE, spol. s r. o., Niklová ul., 926 01 Sereď

Dôvod výrubu: Plánované vyčistenie priestoru od náletových drevín a krovín a vykonanie celkovej revitalizácie predmetných pozemkov.

Lehota na doručenie písomného alebo elektronického potvrdenia záujmu byť účastníkom v tomto začatom správnom konaní je v zmysle § 82 ods. 7 zákona do 09.11.2021.

Účastníci konania a dotknuté orgány môžu nahliadnuť do spisu na obecnom úrade

v Dolnej Strede počas úradných hodín, alebo na ústnom pojednávaní.

Zverejnené: 02.11.2021

Kontakt: č. t.: 0902 089 848, 031 789 29 88, e-mail: starosta@dolnastreda.sk